open-index/open-wikipedia-markdown huggingface dataset:
Mia Santoromito

**Mia Santoromito** (s. 29. maaliskuuta 1985 Sydney) on australialainen vesipalloilija. Hän kilpaili vuoden 2008 kesäolympialaisissa Pekingissä ja sai siellä pronssia joukkueessa, johon kuului myös muun muassa hänen siskonsa Jenna Santoromito.

## Lähteet
Baltic Cup

**Baltic Cup** (, , ) on vuodesta 1928 lähtien järjestetty Baltian maiden välinen jalkapalloturnaus.

Vuosina 1940-1976 maiden ollessa osa Neuvostoliittoa, turnaus järjestettiin epävirallisena Viron, Latvian ja Liettuan neuvostotasavaltojen välillä. Myös Valko-Venäjän sosialistinen neuvostotasavalta oli mukana joinakin vuosina. Turnausta ei järjestetty vuosina 1977-1990. Baltian maiden itsenäistyttyä 1991 turnaus pidettiin aluksi vuosittain, mutta nykyään se pyritään järjestämään joka toinen vuosi. 

Suomi oli mukana Baltic Cupissa ensimmäistä kertaa vuonna 2012 ja osallistui myös vuoden 2014 turnaukseen.

## Turnauksen voittajat

## Lähteet
*Baltic Cup The Rec.Sport.Soccer Statistics Foundation

### Viitteet
Archie Jewell

**Archie Jewell** () oli yksi RMS Titanicin kuudesta tähystäjästä. Hän syntyi Budessa Pohjois-Cornwallissa John ja Elizabeth Jewellin perheeseen. Hän ryhtyi merimieheksi 15-vuotiaana, palvellen muun muassa *[[RMS Oceanic (1899)|RMS Oceanicillä]]*. *Titanicin* onnettomuuden jälkeen, josta hän pelastui pelastusveneessä 7, hän oli ensimmäinen laivan henkilöstöstä, jota kuulusteltiin Ison-Britannian onnettomuustutkinnassa. Jewell pelastui myös Titanicin sisaralus HMHS Britannicin uppoamisesta 21. marraskuuta 1916. Hän kuoli 17. huhtikuuta 1917, kun alus, jossa hän palveli, joutui saksalaisen sukellusveneen torpedoimaksi.

## Lähteet
David Blair

**David Blair** (11. marraskuuta 1874 – 10. tammikuuta 1955) oli *[[RMS Titanic|Titanicin]]* alkuperäinen aliperämies. Hän toimi aliperämiehenä laivan koeajojen ajan, mutta ennen laivan lähtöä neitsytmatkalle White Star Line -varustamossa tehtiin päätös, että *[[RMS Olympic|Olympicin]]* aliperämies siirtyisi *Titanicille*. Lähtiessään laivasta 9. huhtikuuta Blair vei mukanaan tähystämön puhelimen avaimen, minkä lisäksi hän ilmeisesti piilotti tähystäjän kiikarit hyttiinsä. Tähystäjä Frederick Fleet todisti myöhemmin, ettei miehistö ollut onnistunut löytämään niitä. Vuonna 1914 Blair ja Charles Lightoller toimivat samalla laivalla, *[[RMS Oceanic|Oceanicillä]]*, kun se tarttui matalikkoon. Navigoijana toiminut Blair joutui puolustamaan itseään sotaoikeudessa.

## Lähteet
Frank Kugler

**Frank X. Kugler** (29. maaliskuuta 1879 Saksa – 7. heinäkuuta 1952 Saint Louis, Missouri, Yhdysvallat) oli painonnostaja, painija ja köydenvetäjä. Hän edusti Saksaa vuoden 1904 kesäolympialaisissa Saint Louisissa. Köydenvedossa hän kuitenkin kilpaili yhdysvaltalaisen St. Louis Southwest Turnverein -joukkueen jäsenenä. Kuglerista tuli Saint Louisin olympialaisissa ainoa mies, joka on koskaan voittanut yksittäisissä olympialaisissa mitaleita kolmessa eri lajissa. Hän sai Yhdysvaltain kansalaisuuden vuonna 1913.

## Lähteet
August Wester

**August** ("Gus") **Wester nuorempi** (12. helmikuuta 1882 Newark, New Jersey – 1960) oli yhdysvaltalainen painija. Hän edusti National Turnvereinia (Newark).

Wester pääsi hopeasijalle AAU-mestaruuskilpailussa vuonna 1902 häviten George Mehnertille. Vuoden 1904 kesäolympialaisissa Saint Louisissa hän sai hopeamitalin 56,7 kg -luokassa. Hänet voitti Isidor Niflot.

## Lähteet
HMS Lightning

**HMS Lightning** on ollut kymmenen Britannian Kuninkaallisen laivaston aluksen nimenä

* HMS Lightning (1691), 28-tykkinen viidennen luokan alus
* HMS Lightning (1740), 8-tykkinen Basilisk-luokan mörssärialus
* HMS Lightning (1755), polttolaiva
* HMS Lightning (1779), polttolaiva
* HMS Lightning (1806), 16-tykkinen Thais-luokan polttolaiva
* HMS Lightning (1823), siipiratasalus
* HMS Lightning (1829), 18-tykkinen sluuppi
* HMS Lightning (1876), (moottori)torpedovene
* HMS Lightning (1895), Janus-luokan torpedovenehävittäjä
* HMS Lightning (G55), L-luokan hävittäjä
Charles Clapper

**Charles Ellis Clapper** (20. joulukuuta 1875 Memphis, Tennessee – 14. syyskuuta 1937 Chicago, Illinois) oli yhdysvaltalainen painija. Hän kilpaili vuoden 1904 kesäolympialaisissa Saint Louisissa ja sai siellä pronssimitalin. Hänestä tuli vuonna 1906 AAU-mestari.

Clapper edusti Chicago Central YMCA:a.

## Lähteet
Oscar Grégoire

**Oscar Grégoire nuorempi** (27. maaliskuuta 1877 Moskova – 1947) oli belgialainen vesipalloilija ja uimari.

Grégoire kuului hopeaa vesipallossa saaneeseen joukkueeseen kesäolympialaisissa vuosina 1900 ja 1908. Vuonna 1912 hän kuului pronssia saaneeseen joukkueeseen. Hän kilpaili vuosien 1908 ja 1912 kesäolympialaisissa lisäksi sadan metrin selkäuinnissa.

## Lähteet
Herman Donners

**Herman Donners** (5. elokuuta 1888 Antwerpen – 1915) oli belgialainen vesipalloilija. Hän kilpaili vuoden 1908 kesäolympialaisissa Lontoossa ja kuului siellä hopeaa saaneeseen joukkueeseen. Kesäolympialaisissa 1912 Tukholmassa hän oli mukana saamassa pronssia.

## Lähteet
Alec Connell

**Alec Connell** (8. helmikuuta 1902 – 10. toukokuuta 1958) oli kanadalainen jääkiekkomaalivahti, joka pelasi ammattilaisena seuroinaan Ottawa Senators, Detroit Falcons, New York Americans ja Montreal Maroons National Hockey Leaguessa. Hänen lempinimensä oli *The Ottawa Fireman* ("Ottawan palomies").

Hänen ottelukohtainen päästettyjen maalien keskiarvonsa 1,91 jäi lyömättömäksi, kun vertailukohtana pidetään hänen oman aikansa maalivahteja.

Hän ehti kuulla valinnastaan Hockey Hall of Fameen, mutta kuoli pitkälliseen sairauteen ennen virallista jäseneksi vahvistamista.

## Lähteet

## Aiheesta muualla
*  Find-A-Grave profile for Alex "The Ottawa Fireman" Connell
Jättikaktus

**Jättikaktus** eli **saguarokaktus** (*Carnegiea gigantea*) on puun kokoinen kaktuslaji, joka elää luonnonvaraisena Sonoran autiomaassa Yhdysvaltojen ja Meksikon rajalla. Se on sukunsa ainoa laji.

## Ulkonäkö ja koko

Jättikaktus kasvaa 13 metriä korkeaksi ja painaa useita tonneja. Suurin osa sen massasta on vettä. Pinta on vahamainen ja siinä on harjanteita, joista kasvaa 5 cm pitkiä piikkejä. Jättikaktuksen kukat ovat kermanvalkoiset ja noin 7 cm leveät.

## Levinneisyys
Jättikaktusta tavataan Sonoran autiomaassa, joka ulottuu Yhdysvaltojen Kaliforniaan ja Arizonaan sekä Meksikon luoteisosaan.

## Lähteet
Nektários Alexándrou

**Nektários Alexándrou** (, s. 19. joulukuuta 1983 Nikosia, Kypros) on kyproslainen jalkapalloilija, pelipaikaltaan laituri tai laitapuolustaja. Hän edustaa kyproslaista APOEL:ia.

Alexándrou on APOEL:in oma kasvatti, joka on edustanut seuraa lähes koko uransa ajan. Vuosina 2006–2008 hän edusti kreikkalaista Larissaa. Alexándrou on edustanut Kyproksen A-maajoukkuetta.

## Lähteet
Karim Bellarabi

**Karim Bellarabi** (s. 8. huhtikuuta 1990 Berliini, Saksa) on saksalainen jalkapalloilija, pelipaikaltaan hyökkääjä tai laitalinkki. Hän edustaa saksalaista Bayer Leverkusenia. 

Bellarabi on edustanut Leverkusenia vuodesta 2011 lähtien. Aikaisemmin hän on edustanut junioreissa Huchtingia, Werder Bremeniä ja Oberneulandia sekä miesten tasolla Oberneulandia ja Eintracht Braunschweigia. Hän on pelannut Leverkusenissa 191 bundesliigaottelua, joissa hän on tehnyt 31 maalia ja antanut 44 maalisyöttöä. Mestarien liigan 23 ottelussa hän on tehnyt kaksi ja syöttänyt kuusi maalia. Eurooppa-liigan 16 ottelussa hän on viimeistellyt yhdeksän maalia ja syöttänyt kaksi. Kaudella 2013–2014 hän pelasi lainasopimuksella Eintracht Braunschweigissa 26 bundesliigaottelua, joissa hän teki kolme ja syötti neljä maalia.

Bellarabi on edustanut Saksan alle 20- ja 21-vuotiaiden maajoukkuetta sekä pelannut 11 ottelua Saksan miesten maajoukkueessa, viimeksi elokuussa 2016 Suomea vastaan. Ensimmäisen A-maaottelunsa hän pelasi EM-karsinnassa Puolaa vastaan lokakuussa 2014. Toistaiseksi ainoan maaottelumaalinsa hän teki EM-karsintaottelussa Gibraltaria vastaan kesäkuussa 2015. Kaikkiaan hän on pelannut seitsemän EM-karsintaottelua.

## Lähteet
Manuel Friedrich

**Manuel Friedrich** (s. 13. syyskuuta 1979 Bad Kreuznach, Länsi-Saksa) on saksalainen jalkapalloilija. Hän edusti Saksan Bundesliigassa pisimpään Mainz 05:tä ja Bayer 04 Leverkusenia sekä lisäksi Werder Bremeniä ja Borussia Dortmundia. Hän oli pelipaikaltaan keskuspuolustaja.

## Seurajoukkueura
Heinäkuussa 2007 Friedrich siirtyi kasvattajaseurastaan Mainzista Bayer Leverkuseniin. Hän kuului heti saapumisestaan alkaen joukkueen puolustuspään luottopelaajiin. Hän teki ensimmäisten kolmen kauden aikana Leverkusenissa yhteensä kymmenen maalia.

Kaudella 2010–2011 Friedrich kärsi loukkaantumisesta ja pelasi täten vain 19 ottelussa. Seuraavalla kaudella hän pelasi 24 bundesliigaottelua ja teki niissä yhden maalin. Hän puski Mestarien liigan ottelussa 23. marraskuuta 2011 Chelseaa vastaan lisäajalla ottelun 2–1-voittomaalin. Kaudella 2012–2013 Friedrich pelasi Bundesliigassa 11 ottelua, joista vain neljässä täydet minuutit. Eurooppa-liigassa hän pelasi viisi ottelua ja teki maalin Rapid Wieniä vastaan.

Kaudella 2013–2014 Friedrich siirtyi vapaana-pelaajana Borussia Dortmundiin. Hän lopetti uransa syksyllä 2014 intialaisseura Mumbai Cityssä.

## Maajoukkueura
Friedrich teki ensiesiintymisensä Saksan maajoukkueessa 16. elokuuta 2006 ottelussa Ruotsia vastaan. Ensimmäisen ja ainoaksi jääneen maalinsa maajoukkueessa hän teki 6. syyskuuta 2006 lukemiin 0–13 päättyneessä vierasottelussa San Marinoa vastaan. Hän pelasi vuoden 2006 aikana kuusi maaottelua, vuonna 2007 kaksi sekä helmikuussa 2008 viimeisensä vieraskentällä Itävaltaa vastaan.

## Lähteet

## Aiheesta muualla
* Manuel Friedrichin tilastot Fussballdaten.de-sivustolla
Iiris (suomalainen lehti)

**Iiris** oli Sanoma Magazinesin vuosina 2012–2013 julkaisema suomalainen yleisaikakauslehti, joka oli suunnattu keski-ikäisille. Sen päätoimittaja oli Kodin kuvalehden entinen päätoimittaja Leena Karo.

Iiris oli jatkoa Sara-naistenlehdelle. Saran viimeinen numero ilmestyi helmikuussa 2012, ja maaliskuussa Sanoma Magazines aloitti uuden myös miehiä houkuttelemaan pyrkineen lehden nimeltä Iiris. Sarasta Iiriksen palvelukseen siirtyivät tuolloin toimitussihteeri, toimittaja ja graafikko. Lokakuussa 2013 Iiris lakkautettiin.

## Lähteet

## Aiheesta muualla
*Iiriksen verkkosivusto
Eurocup Mégane Trophy

**Eurocup Mégane Trophy** oli Euroopassa ajettava autourheilusarja, jonka järjesti Renault Mégane Renault Sport. Sarja perustettiin vuonna 1976. Vuodet 2005-2013 sarja oli osa World Series by Renault-sarjaa. Sarjassa ajettiin Renaultin valmistamilla urheiluautoilla ja moottoreilla. Sarjassa jaettiin pisteitä kymmenelle parhaalle järjestyksessä 15, 12, 10, 8, 6, 5, 4, 3, 2 ja 1. Lisäksi vuoteen 2010 saakka paalupaikasta sai lisäpisteen. 

Sarjan mestaruuden voittivat Jan Heylen, Jaap van Lagen, Pedro Petiz, Michaël Rossi, Mike Verschuur, Nick Catsburg, Stefano Comini, Albert Costa ja Mirko Bortolotti. Eniten vanhan sarjan mestaruuksia on Massimo Sigalalla, joka voitti sarjan mestaruuden viidesti peräkkäin vuosina 1986-90. Lisäksi Luca Rangoni voitti sarjan mestaruuden neljästi vuosina 2000–2003. Vuosi 2013 jäi sarjan viimeiseksi kaudeksi ja korvattiin vuonna 2015 uudella Renault Sport Trophy -sarjalla.
Hopealehmus

**Hopealehmus** (*Tilia tomentosa*) on lehmusten sukuun kuuluva puulaji, joka kasvaa luontaisena Kaakkois-Euroopassa, ainakin Etelä-Unkarissa ja Pohjois-Balkanilla.

Hopealehmuksen tieteellinen lajinimi *tomentosa* (huopainen) viittaa lajin lehtien alapinnan ja nuorten haarojen tiheään tähtikarvoitukseen. Tämä on lajin tuntomerkki, sillä lehdet näyttävät alta hopeisilta. Hopealehmus on nopeakasvuinen puu, jonka latvus on säännöllisen muotoinen. Sitä on Euroopassa ja Pohjois-Amerikassa istutettu runsaasti puistopuuksi. Laji menestyy Suomessa hyvin aivan etelässä. 

## Lähteet

## Aiheesta muualla
* Puutarha.net: Hopealehmus (''Tilia tomentosa'')
* United States Department of Agriculture (USDA): ''Tilia tomentosa''
Euroopankeltis

**Euroopankeltis** (*Celtis australis*) on hamppukasvien (aiemmin jalavakasvien) heimoon sijoitettu puu, joka kasvaa luontaisena Etelä-Euroopassa, Pohjois-Afrikassa ja Lounais-Aasiassa. Sitä tavataan pääasiassa Välimeren tuntumassa Portugalista ja Marokosta itään. Istutettuna puuta tavataan myös Keski- ja Länsi-Euroopassa.

## Ulkonäkö ja koko

Euroopankeltiksen runko kasvaa vankaksi ja on sileäkaarnainen, hopeanharmaa.  Puu kasvaa korkeimmillaan 20-metriseksi.  Laji muistuttaa jonkin verran Pohjois-Amerikassa esiintyvää keltislajia amerikankeltistä (*Celtis occidentalis*), jonka kaarna on kuitenkin selvästi kyhmyinen. Euroopankeltiksen soikeiden sahalaitaisten lehtien kärki on pitkä ja kapea. Lehtien yläpinta on karhea kovatyvisten karvojen vuoksi. Puun hedelmä on mehevä ja marjaa muistuttava.

Euroopankeltiksen hedelmät ovat rypäleenkaltaisia ja kypsinä väriltään ruskeanmustia. Ne ovat syömäkelpoisia ihmiselle, mutta hyvin vähän käytettyjä. Siemenistä on silti mainintoja jo muinaisissa egyptiläisten ruokaohjeissa.

## Lähteet

## Aiheesta muualla
* Suomen Lajitietokeskus: Euroopankeltis – ''Celtis australis''
HMS Snapper

**HMS Snapper** on ollut kahdeksan Britannian Kuninkaallisen laivaston aluksen nimenä.

* HMS Snapper (1782), 4-tykkinen kutteri
* HMS Snapper (1804), 4-tykkinen Ballahoo-luokan kuunari
* HMS Snapper (1813), 12-tykkinen Bold-luokan tykkipriki
* HMS Snapper (1854), puinen tykkivene
* HMS Snapper (1895), Salmon-luokan torpedovenehävittäjä
* HMS Snapper (1914), rautainen tykkivene
* HMS Snapper (39S), S-luokan sukellusvene
* HMS Snapper II, tykkivene
Valokuituprojektori

Valokuituvalaistuksessa projektori valaisee valokuitukaapeleita, joidenka päästä valo loistaa. Projektori muuntajineen on ainoa sähköinen osa valaistusta. Projektoreita on eri vahvuisilla polttimoilla, tuikekiekoilla, värikiekoilla ja suuremmissa projektoreissa on tuuletin. Projektoreissa on useita eri efektejä, joita voi vaihdella vaikka tilanteen mukaan. Projektoreita on yhden watin Led-valonlähteestä aina suurempiin halogeeni- tai monimetallilamppuihin 150 wattiin asti. Projektoreissa käytetään myös usein kauko-ohjausta jos valaistus on muutettavissa. 

Valokuidut ovat kaapeleita. Paksummasta kuidusta tulee enemmän valoa, kuin ohkaisesta kuidusta. Valokuidun sisässä valo lähtee kuidun toisesta päästä ja ”kimpoilee” kuidun sisässä eteenpäin tullen lopulta ulos. Kuituja on eri käyttötarkoituksiin esim. tietoliikenne yhteyksissä käytetään todella laadukkaita kuituja, mutta valaistuksessa ei tarvita yhtä laadukkaita kuituja, koska valaistuskuidussa on saatava vain valaistus toiseen päähän. Useimmin valokuituja käytetään valon siirtämiseen kuidun päähän, mutta mahdollisuutena on myös sivusta säteilevät kuidut.
U-96 (1940)

**U-96** oli Saksan laivaston tyypin VIIC sukellusvene toisessa maailmansodassa, jossa se teki kaikkiaan 11 partiomatkaa upottaen 27 ja vaurioittaen 4 alusta sekä tuhoten yhden aluksen. Alus upposi Yhdysvaltain lentokoneiden pommittaessa Wilhelmshavenia 30. maaliskuuta 1945.

## Valmistus

Alus tilattiin 30. toukokuuta 1938 Friedrich Krupp Germaniawerft AG:lta Kielistä, missä köli laskettiin 16. syyskuuta 1939. Se laskettiin vesille 1. elokuuta 1940 ja otettiin palvelukseen vielä samana vuonna 14. syyskuuta ensimmäisenä komentajanaan Heinrich Lehmann-Willenbrock.

## Aluksen päälliköt
*Heinrich Lehmann-Willenbrock 14. syyskuuta 1940 - 1. huhtikuuta 1942
*Hans-Jürgen Hellriegel 28. maaliskuuta 1942 - 15. maaliskuuta 1943
*Wilhelm Peters 16. maaliskuuta 1943 - 30. kesäkuuta 1944
*Horst Willner helmi-kesäkuu 1944
*Robert Rix 1. heinäkuuta 1944 - helmikuu 1945

## Lothar-Günther Buchheim
Kirjailija Lothar-Günther Buchheim osallistui aluksella yhteen partiomatkaan, josta hän kirjoitti pääosin fiktiivisen romaanin *Das Boot*, novellin *Die Eichenlaufahrt* sekä koosti kuvakronikat *U-Bootkrieg*, *U-Bootfahrer* ja *Zu Tode Gesiegt*. Romaanista on tehty samanniminen elokuva.

## Lähteet
Huotrakalat

**Huotrakalat** (Trichiuridae) on makrillikaloihin kuuluva kalaheimo. Heimon lajeja tavataan lämpimistä valtameristä.

## Taksonomia
Varhaisimmat huotrakalojen heimoon kuuluvien lajien fossiilit on ajoitettu eoseenikaudelle. Huotrakalojen heimoon kuuluu 10 sukua ja 45 lajia. Heimo jaetaan, kolmeen alaheimoon, jotka ovat Aphanopodinae, Lepidopodinae ja Trichiurinae. Eniten lajeja kuuluu Aphanopodinae-alaheimoon. Huotrakaloihin kuuluvia lajeja ovat muun muassa mustahuotrakala (*Aphanopus carbo*), hopeahuotrakala (*Lepidopus caudatus*) ja huotrakala (*Trichiurus lepturus*).

## Anatomia
Huotrakalalajit ovat suurikokoisia kaloja ja voivat saavuttaa 1&ndash;2 metrin pituuden. Kaikille lajeille on tyypillistä, että ruumis on pitkulainen ja nauhamainen. Selkäevä on hyvin pitkä ja ulottuu koko ruumiin pituudelle. Eri alaheimojen lajit eroavat toisistaan vatsa- ja pyrstöeviensä perusteella. Aphanopodinae-alaheimoon kuuluvilla kaloilla pyrstöevä on pieni ja haarautunut ja vatsaevä muodostuu yhdestä piikistä, Lepidopodinae-alaheimon lajeilla pyrstöevä voi joko olla tai puuttua ja vatsaevät ovat alkeelliset, Trichiurinae-alaheimon lajeilla ei ole pyrstö- eikä vatsaeviä, mutta selkäevä on pidentynyt kalan peräpäästä siimamaiseksi. Huotrakalojen hampaat ovat kookkaat ja torahammasmaiset. Huotrakalalajit ovat suomuttomia ja väritykseltään tyypillisesti hopeanharmaita.

## Levinneisyys
Huotrakalalajeija tavataan Atlantin, Intian valtameren ja Tyynenmeren alueilta. Ne elävät lämpimissä vesissä aivan merenpinnan läheisyydestä aina 1&nbsp;600 metrin syvyyteen asti. Lajit ovat petokaloja, joiden ravinto koostuu kaloista, kalmareista ja äyriäisitä. Monet heimon lajeista ovat hyviä ruokakaloja ja niitä myös kalastetaan kaupallisesti ja myydään tyypillisesti tuoreena, pakastettuna tai suolattuna.

## Lähteet
Barber

**Barber** on muun muassa seuraavien henkilöiden sukunimi:

* Benjamin R. Barber (1939–2017), yhdysvaltalainen politiikan tutkija
* Bill Barber (s. 1952), kanadalainen jääkiekkoilija
* Celeste Barber (s. 1982), australialainen koomikko, näyttelijä ja julkisuuden henkilö
* Chris Barber (1930–2021), brittiläinen jazzmuusikko
* Darren Barber (s. 1968), kanadalainen soutaja
* Eunice Barber (s. 1974), ranskalainen seitsenottelija ja pituushyppääjä
* Glynis Barber (s. 1955), englantilainen näyttelijä
* John Barber (1929–2015), brittiläinen Formula 1 -kuljettaja
* Lance Barber, yhdysvaltalainen näyttelijä
* Me'Lisa Barber (s. 1980), yhdysvaltalainen pikajuoksija
* Miller Barber (s. 1931), yhdysvaltalainen golfaaja
* Mikele Barber (s. 1980), yhdysvaltalainen pikajuoksija
* Red Barber (1908–1992), yhdysvaltalainen urheiluselostaja
* Riley Barber (s. 1994), yhdysvaltalainen jääkiekkoilija
* Samuel Barber (1910–1981), yhdysvaltalainen säveltäjä
* Shawnacy Barber (1994–2024), yhdysvaltalais-kanadalainen seiväshyppääjä
* Skip Barber (s. 1936), yhdysvaltalainen Formula 1 -kuljettaja
* William Barber II (s. 1963), yhdysvaltalainen protestanttinen pappi ja poliittinen aktivisti.
Elin Svedlin

**Elin Svedlin** (21. marraskuuta 1894 Mikkeli – 23. elokuuta 1975 Helsinki) oli suomalainen ruotsin kielellä kirjoittanut kirjailija.

## Teoksia
* *Fyra flickor vid fronten*. Schildt, Helsingfors 1919

## Lähteet
*
Peppi Boström

**Paraskewa (Peppi) Boström** (8. tammikuuta 1895 Pietari – 1. elokuuta 1976 Tammisaari) oli suomalainen ruotsin kielellä kirjoittanut kirjailija.

Boströmin vanhemmat olivat kaksintaistelussa henkensä menettänyt, gruusialaistaustainen ruhtinas Aleksandre Sayn-Wittgenstein-Berleburg (1869–1901) ja Pietarin-balttilainen Elisabeth von Dingelstedt (1874–1964). Hän oli naimisissa Birger Hugo Boströmin (1899–1994) kanssa.

## Teoksia
* *Strampedini och de tre fruntimren samt andra fantastiska berättelser *. Förlaget Bro, Åbo 1943

## Lähteet
* 
* Geni.Com : Peppi Boströmin perhetiedot
*
Gretchen Rau

**Gretchen Rau** (6. heinäkuuta 1939 New Orleans, Louisiana – 29. maaliskuuta 2006 Northport, New York) oli yhdysvaltalainen lavastaja.

Rau muutti New Yorkiin vuonna 1966 ja työskenteli ensin näyttämömestarina. Myöhemmin hän siirtyi elokuvien pariin ja toimi näyttämöosastolla elokuvissa *[[Atlantic City]]* ja *[[Suuri gangsterisota]]*. Tämän jälkeen hän toimi lavastajana elokuvissa *[[Ja keskellä virtaa joki]]*, *[[Moni kakku päältä kaunis]]*, *[[Kukaan ei ole täydellinen]],* *[[Noitavaino (elokuva)|Noitavaino]],* *[[Enkelten kaupunki]],* *[[Hevoskuiskaaja (elokuva)|Hevoskuiskaaja]]* ja *[[Steve Zissoun vedenalainen maailma]]*. Rau voitti parhaan lavastuksen Oscar-palkinnon elokuvasta *[[Geishan muistelmat (elokuva)|Geishan muistelmat]]* vuonna 2006, mutta sairautensa vuoksi ei pystynyt osallistumaan gaalaan. Rau kuoli aivokasvaimeen kotonaan Northportissa. Hänen viimeiseksi elokuvakseen jäi *[[The Good Shepherd (elokuva)|The Good Shepherd]]*, josta hän oli ehdolla parhaan lavastuksen Oscar-palkintoon vuonna 2007.

## Lähteet

## Aiheesta muualla
* 
* 
*
African Care

**African Care ry** on vuonna 2001 perustettu kansalaisjärjestö, joka pyrkii vahvistamaan erityisesti naisten asemaa ja toimintamahdollisuuksia Suomessa sekä kehitysmaissa. Yhdistyksen perustajajäseninä oli ryhmä pääkaupunkiseudulla asuvia sosiaali- ja terveysalan koulutettuja afrikkalaisnaisia. 

Järjestön puheenjohtajana toimii Batulo Essak.

## Suomen toiminta
Kotimaan toiminnalla African Care pyrkii vahvistamaan maahanmuuttajanaisten asemaa yhteiskunnassa. Toiminta on keskittynyt etenkin maahanmuuttajanaisten ja -perheiden terveyden ja hyvinvoinnin edistämiseen. 

### Päättyneet hankkeet
* Maahanmuuttajanaisten ja heidän perheidensä hyvinvointia, terveyttä ja osallisuutta vahvistava hanke (2015–2017)
* Kehitysmaiden naisvaikuttajat -globaalikasvatushanke (2015)
* Kulttuurien kohtaamisia – kunnia-ajattelu haasteena koulumaailmassa (2013)
* Terveys elämäntavaksi – terveyden edistämishanke (2012)
* Kulttuurit – ihmisten kohtaamisia (2012)
* Oikeus sanoa EI -rikoksentorjuntahanke (2011)
* Terve Perhe (2009–2011)
* Itsenäiset naiset (2006–2007)
* Maahanmuuttajanaisten rikoksentorjuntahanke pääkaupunkiseudulla/afrikkalaisnaiset (2005–2006)
* Monikulttuuristen naisten ohjelma (2004)

## Kehitysyhteistyö
African Care koordinoi Suomen ulkoministeriön hanketuella kehitysyhteistyöhankkeita Somaliassa yhteistyössä paikallisten järjestöjen kanssa. Hankkeilla on vahvistettu mm. naisten asemaa ja koulutus- ja työllistymismahdollisuuksia, parannettu seksuaali- ja lisääntymisterveyttä, koulutettu monipuolista terveydenhuoltohenkilöstöä ja tuotettu maksuttomia terveyspalveluita alueen asukkaille.

### Nykyiset hankkeet
* Haweenka – Somalian naiset päätöksenteossa

### Päättyneet hankkeet
* Yasmin – Naisten resurssikeskus
*Synnytysklinikka- ja koulutushanke
*Kokonaisvaltainen HIV/AIDS-valistustyö
*Operation Theatre Initiative Incorporated to HIV/AIDS Elimination
*Sagal – työ ja toimeentulomahdollisuuksia Banadir naisille

## Lähteet

## Aiheesta muualla
* African Care ry
Meth

**Meth** on Z-Ron viidestoista studioalbumi, joka julkaistiin vuonna 2011. Levystä on myös ilmestynyt Screwed & Chopped -versio. 

## Kappaleet

### Alkuperäinen painos
# 
#  (feat. Bun B)
# 
#  (feat. Slim Thug)
#  (feat. Yo Gotti) 
#  (feat. Dallas Blocker)
# 
# 
#  (feat. Just Brittany)
# 
# 
# 
#  (feat. Willie D) 
# 

### Slowed & Chopped -versio
# 3 Way Relationship
# A Southern Girl (feat. Yo Gotti) 
# H Town Kinda Thing (feat. Slim Thug)
# Happy Alone
# Intro Meth
# Murderer (feat. Just Brittany)
# Never Had Love
# No Reason
# On Mo Time (feat. Willie D) 
# Pig Feet (feat. Dallas Blocker)
# Razor Blade
# Real or Fake
# Ro & Bun (feat. Bun B)
# That Mo
# When We Ride

## Arvostelut
* Allmusic: *suopea*

## Lähteet
Street King

**Street King**  on Traen kuudes albumi, joka ilmestyi 12. heinäkuuta 2011. Levystä on ilmestynyt myös Screwed & Chopped -versio.

## Kappaleet

### Standardipainos
# Strapped Up (mukana Pyrexx)
# Woke Up This Morning (mukana Rod-C & Jay’Ton)
# Inkredible (Remix) (mukana Rick Ross & Jadakiss)
# Getting Paid (mukana Wiz Khalifa)
# I Am the Streets (mukana Rick Ross, Lloyd & Game)
# Keep on Rollin’ (mukana Gorilla Zoe)
# That’s Not Luv (mukana Lil Wayne)
# Life (mukana Jadakiss)
# Goes Out (mukana Brian Angel, Scarface & J-Dawg)
# Slum Religion (mukana Wyclef Jean)
# Not My Time (mukana Lynzie Kent)
# Hood Shit (mukana Shawty Lo & Yung Quis)
# I’m Fly (mukana Yo Gotti)
# Street King
# It’s All I Know (mukana Messy Marv)
# I’m Gone Bus
# Just Don’t Get It (mukana MDMA)
# I’m On (mukana Lupe Fiasco, Wale, Wiz Khalifa, Big Boi & MDMA)

### Screwed & Chopped -versio
# Getting Paid (mukana Wiz Khalifa) 
# Strapped Up (mukana Pyrexx) 
# Woke Up This Morning (mukana Rod-C & Jay’Ton)
# Not My Time (mukana Lynzie Kent)
# I’m Gone Bus
# I’m On (mukana Lupe Fiasco, Wale, Wiz Khalifa, Big Boi & MDMA) [Chop Shop Dj'z Remix]
# I’m Fly (mukana Yo Gotti)
# All I Know (mukana Messy Marv)
# Street King
# Hood Shit (mukana Shawty Lo & Yung Quis)
# Life (mukana Jadakiss)
# Keep on Rollin’ (mukana Gorilla Zoe)
# Goes Out (mukana Brian Angel, Scarface & J-Dawg)
# I Am the Streets (mukana Rick Ross, Lloyd & Game)
# Inkredible (remix, mukana Rick Ross & Jadakiss)
# That’s Not Luv(mukana Lil Wayne)
# Cop a Drop (bonus)
# Just Don’t Get It (mukana MDMA)
# Wave My Trunk (Bonus)
# Slum Religion (mukana Wyclef Jean

## Arvostelut
* HipHopDX: 

## Lähteet
Maurizio Carnino

**Maurizio Carnino** (s. 7. maaliskuuta 1975 Torino) on italialainen kaukalopikaluistelija. Hän voitti kultamitalin 5&nbsp;000 metrin viestissä vuoden 1994 talviolympialaisissa Lillehammerissa ja sai siitä lisäksi hopeamitalin vuoden 2002 talviolympialaisissa Salt Lake Cityssä.

Talviolympialaisissa 1998 Naganossa Carnino sijoittui kaukalopikaluistelijana 5&nbsp;000 metrin viestissä neljänneksi ja 500 metrillä viidenneksitoista.

Talviolympialaisissa 2006 Torinossa Carnino kilpaili pikaluistelussa ja sijoittui 1&nbsp;000 metrillä 30. ja 500 metrillä 31. sijalle.

## Lähteet
Urheilupuiston koulu

**Urheilupuiston koulu** voi tarkoittaa seuraavia:

*Urheilupuiston koulu, peruskoulu Kouvolassa
*Urheilupuiston koulu, peruskoulu Mikkelissä
*Urheilupuiston koulu, yläkoulu Nurmijärvellä
Pontus Hanson

**Pontus Hanson** (24. toukokuuta 1884 Kristinehamn – 4. joulukuuta 1962 Tukholma) oli ruotsalainen vesipalloilija ja uimari. Hän kilpaili kesäolympialaisissa vuosina 1908, 1912 ja 1920. Hän sai vesipallossa yhden hopeamitalin ja kaksi pronssia sekä lisäksi uinnissa yhden pronssimitalin Lontoon olympialaisissa 1908 200 metrin rintauinnissa ajalla 3.14,6. Myös hänen veljensä Sven Hanson kilpaili olympialaisissa.

## Lähteet
Tony Ramoin

**Tony Émile Frédéric Ramoin** (s. 23. joulukuuta 1988 Cannes) on ranskalainen lumilautailija. Hän kilpaili vuoden 2010 talviolympialaisissa Vancouverissa ja sai pronssimitalin miesten lumilautakrossissa.

## Lähteet
Gile Steele

**Gile Steele** (24. syyskuuta 1908 Ohio – 16. tammikuuta 1952 Culver City, Kalifornia) oli yhdysvaltalainen puvustaja. Hän aloitti uransa Metro-Goldwyn-Mayerilla.

Hän voitti parhaan puvustuksen Oscar-palkinnon kaksi kertaa. Ensimmäisen kerran vuoden 1950 Oscar-gaalassa mustavalkoelokuvasta *[[Perijätär]]* ja toisen kerran vuoden 1951 gaalassa värielokuvasta *[[Samson & Delila]]*. Kuolemansa jälkeen hän oli kahtena vuonna peräkkäin ehdolla parhaan puvustuksen palkintoon; vuonna 1952 elokuvista *[[King Lady]]* ja *[[Kuolematon Caruso]]* ja vuonna 1953 elokuvasta *[[Iloinen leski (vuoden 1952 elokuva)|Iloinen leski]]*.

## Lähteet
Déborah Anthonioz

**Déborah Jessica Anthonioz** (s. 29. elokuuta 1978 Thonon-les-Bains, Haute-Savoie, Ranska) on ranskalainen lumilautailija. Hän kilpaili vuoden 2006 talviolympialaisissa lumilautakrossissa ja sijoittui kymmenenneksi. Vuoden 2010 talviolympialaisissa Vancouverissa hän sai siinä hopeaa. Vuoden 2014 olympialaisissa hän sijoittui lumilautakrossissa 15:nneksi.

Anthonioz sai X Games -pronssin vuonna 2011. Hän on voittanut myös Ranskan-mestaruuksia lumilautakrossissa.

## Lähteet

## Aiheesta muualla
*
Alexander Cudmore

**Alexander Cudmore** (10. helmikuuta 1888 Saint Louis, Missouri – 18. joulukuuta 1944 Saint Louis, Missouri) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa ja kuului siellä hopeaa saaneeseen Christian Brothers College -joukkueeseen.

## Lähteet
Conrad von Soest

**Conrad von Soest** tai **Konrad von Soest** (noin 1370 Dortmund – noin 1422) oli myöhäisgotiikan maalari Saksassa. Hänen tuotannollaan oli mestari Francken ohella paljon vaikutusta pohjoiseurooppalaiseen ja varsinkin burgundilaiseen maalaustaiteeseen 1400-luvun lopulla.

Soestin työpaja toimi hansakaupunki Dortmundissa.
Hänen teoksissaan on vaikutteita ranskalaisesta kirjamaalauksesta ja alankomaiden taiteesta.

## Teoksia

* Niederwildungenin kirkon alttarikaappi, 1404 tai 1414 Maalaukset tuovat esille von Soestin ajan arkea ja esineistöä. Apostoli, jolla on silmälasit (oikeanpuoleisen paneelin alaosassa, Helluntaita kuvaava maalaus) on ensimmäinen kuva silmälaseista Alppien pohjoispuolella. Alttarikaappi kuvaa Jeesuksen ristiinnaulitsemista; kohtauksia neitsyt Marian elämästä ja Kristuksen kärsimyksistä.

* Dortmundin Mariakirkon alttarikaappi 1420-luku Alttarikaappi on suurikokoinen triptyykki, jossa on kohtauksia neitsyt Marian elämästä. Paneeleja leikattiin pienemmiksi 1720, jotta ne mahtuisivat barokkikehyksiin, jotka on nykyisin poistettu.

## Lähteet

## Kirjallisuutta
* Brigitte Corley: *Conrad von Soest, Maler unter Fuerstlichen Kaufherren, Berlin (Gebr. Mann), 2000, 
* Brigitte Corley: *Conrad von Soest: Painter Among Merchant Princes* Harvey Miller Publishers, London 1996, 
* Brigitte Corley: "Painting and Patronage in Cologne, 1300-1500", Harvey Miller Publishers, Turnhout 2000, 
* Arthur Engelbert: *Conrad von Soest. Ein Maler um 1400*,  
* Thomas Schilp and Barbara Welzel (toim.), *Dortmund und Conrad von Soest im spätmittelalterlichen Europa*, Bielefeld. Verlag für Regionalgeschichte 2004, ISSN 1612-8648, 
* Alfred Stange: *Conrad von Soest'', Königstein. Langewiesche, (1966)

## Aiheesta muualla
Isaac Brock (muusikko)

**Isaac Kristofer Brock** (s. 9. heinäkuuta 1975 Helena, Montana) on laulaja, kitaristi, banjonsoittaja ja lauluntekijä yhdysvaltalaisessa Modest Mouse -yhtyeessä. Lauluntekijänä hänet tunnetaan muun muassa ovelista sanaleikeistä ja vertauskuvien tiheästä käytöstä. Brock tunnetaan myös sivuprojektistaan Ugly Casanovasta.
Gustav Voerg

**Gustav Voerg** (7. kesäkuuta 1870 Saksa – 21. huhtikuuta 1944 Saint Louis, Missouri) oli yhdysvaltalainen soutaja. Hän edusti Saint Louisin Western Rowing Clubia.

Voerg kilpaili kesäolympialaisissa 1904 Saint Louisissa ja sai perämiehettömässä nelikossa pronssia John Freitagin, Lou Heimin ja Frank Dummerthin kanssa. Voerg oli myös uimari ja keilaaja.

## Lähteet
Pomarfin

**Pomarfin Oy** on suomalainen jalkinealan perheyritys joka valmistaa jalkineita Pomar-tuotemerkillä. Yritys perustettiin vuonna 1960 Pomarkussa, kun Toivo ja Kirsti Leppänen alkoivat valmistaa lasten kenkiä. Nykyään toiminnasta vastaavat Jarno ja Päivi Fonsén. GORE-TEX® lisenssin Pomarfin Oy sai vuonna 1994 ja Pomarfin on tunnettu GORE-TEX® jalkineistaan.

## Mallisto
Pomar-mallistoon kuuluu naisten, miesten sekä lasten pohjoisen oloihin ja elämäntapaan suunniteltuja jalkineita. 

## Tuotanto
Pomar-kengät valmistetaan EU:ssa. Enää 3% maailman kengistä valmistetaan Euroopassa. Pomarfinin toimipaikat sijaitsevat Pomarkussa ja Pärnussa. Tuotanto on keskittynyt Pärnuun, jossa työskentelee 110 henkilöä. Pomarkussa toimitaan toimisto- ja logistiikkatehtävissä. Jalkineita valmistetaan vuodessa noin 200&nbsp;000 paria Suomen, Ruotsin, Norjan, Venäjän ja Japanin markkinoille.

## Muuta
Pomarfin perusti vuonna 1998 massaräätälöityjä kenkiä valmistavan Left Foot Companyn. Konseptissa asiakkaan jalka mitataan 3D-lasermittauslaitteella, ohjelma vertaa skannausta lestikirjastoon, josta valitaan sopivimmat lestit. Tämän jälkeen asiakas saa valita kengän mallin ja materiaalit. Valmiit räätälöidyt kengät toimitetaan 3-4 viikon kuluttua tilauksesta. 

Yritys myytiin sijoittajille, mutta Pomarfinille jäi pieni osuus. Se hakeutui konkurssiin vuonna 2016.

## Lähteet

## Aiheesta muualla
*http://www.pomar.fi/
Cornelia Sideri

**Cornelia Sideri** (s. 29. joulukuuta 1938 - 11. marraskuuta 2017) oli romanialainen meloja. Hän kilpaili vuoden 1964 kesäolympialaisissa Tokiossa ja sai pronssia 500 metrin kajakkikaksikossa yhdessä Hilde Lauerin kanssa.

## Lähteet
Albert Nasse

**Albert F.** ("Al") **Nasse** (2. heinäkuuta 1878 Saint Louis, Missouri – 21. marraskuuta 1910 Saint Louis, Missouri) oli yhdysvaltalainen soutaja. Hän kilpaili Century Boat Clubille. Hän osallistui vuoden 1904 kesäolympialaisiin Saint Louisissa ja voitti siellä kultaa perämiehettömässä nelikossa Arthur Stockhoffin, Gus Erkerin ja George Dietzin kanssa.

## Lähteet
Haapaposliinikas

**Haapaposliinikas** (*Pheosia tremula*) on jokseenkin yleinen, nirkkoihin kuuluva yöperhonen.

## Koko ja ulkonäkö
Haapaposliinikas muistuttaa huomattavan paljon hieman yleisempää koivuposliinikasta (*Pheosia gnoma*). Siipien pohjaväri on valkoinen. Etusiiven takareuna on koko siiven leveydeltä musta ja siiven ulkoreunan ruskea väri kapenee vyöhykkeeksi mustan alueen etupuolelle ja ulottuu siiven tyveen saakka. Siiven etureunassa on kärjestä suunnilleen siiven puoliväliin ulottuva mustanruskea laikku. Siiven ulkoreunasta suuntautuu sisäänpäin muutamia kapeita valkoisia viiruja ja takareunassa on tumma suomutupsu. Takasiivet ovat hyvin vaaleanharmaat ja niiden takareunassa on melko tarkkarajainen tumma laikku. Pohjoiset yksilöt ovat harmaamman sävyisiä kuin perusmuoto. Siipiväli on koiraalla 39&ndash;50&nbsp;mm ja naaraalla 42&ndash;56&nbsp;mm.

## Levinneisyys ja lentoaika
Haapaposliinikkaan elinalue kattaa lähes koko Keski- ja Etelä-Euroopan ulottuen idässä Turkkiin ja Keski-Aasiaan saakka. Suomessa haapaposliinikasta tavataan melko yleisenä Etelä- ja Keski-Suomessa pohjoisrajan ollessa suunnilleen Kemi-Lieksa-linjalla. Perhoset lentävät kesäkuun alusta elokuun alkuun lennon hipun ollessa heinäkuun lopulla. Lämpiminä vuosina osittainen toinen sukupolvi on lennossa elo-syyskuussa.

## Elinympäristö ja elintavat
Haapaposliinikas elää kuivilla ja lämpimillä paikoilla, joilla kasvaa toukan ravintokasveja. Se vaatii elinpaikaltaan enemmän lämpöä kuin koivuposliinikas. Perhoset lepäävät päivisin matalalla puiden rungoilla tai oksilla ja aloittavat lennon pimeän laskeuduttua. Lento jatkuu keskiyöhön, joskus aamuyölle saakka. Koiraat tulevat valolle selvästi naaraita useammin. Perhosta ei yleensä tavata samalta paikalta kovin runsaslukuisena ja yksilömäärissä on suurta vuosittaista vaihtelua.

Naaras munii oksille ja lehdille 175&ndash;200 munaa pieninä ryhminä. Munat kuoriutuvat noin viikon kuluttua ja toukat elävät aluksi ryhminä, myöhemmin yksittäin. Toukka syö lehteä reunasta alkaen ja aina syötyään jonkin aikaa se palaa lehtiruodille, jolla se lepää pää lehteen päin. Täysikasvuinen toukka koteloituu elo-syyskuun vaihteessa maakoloon, karikkeeseen tai lehtien väliin tekemäänsä kotelokoppaan. Toisen sukupolven toukat koteloituvat lokakuussa. Kotelo on talvehtiva vaihe.

## Ravintokasvi
Toukka elää metsähaavalla (*Populus tremula*) sekä pajuilla (*Salix*).

## Lähteet

## Aiheesta muualla
* Suomen perhostutkijain seura: haapaposliinikas 
* Suomen perhostutkijain seura: vaaleat nirkot - lajien erottavia tuntomerkkejä 
* toukka
* Moths and Butterflies of Europe and North Africa 
* Bestimmungshilfe des Lepiforums 
* Vlindernet
Arthur Stockhoff

**Arthur Martin Stockhoff** (19. marraskuuta 1879 Saint Louis, Missouri – 20. lokakuuta 1934 Saint Louis, Missouri) oli yhdysvaltalainen soutaja. Hän kilpaili Century Boat Clubille. Hän osallistui vuoden 1904 kesäolympialaisiin Saint Louisissa ja voitti perämiehettömässä nelikossa kultaa Gus Erkerin, George Dietzin ja Albert Nassen kanssa.

Stockhoff työskenteli hammaslääkärinä Saint Louisissa.

## Lähteet
Kärsänirkko

**Kärsänirkko** (*Pterostoma palpinum*) on yleinen yöperhonen.

## Koko ja ulkonäkö
Kärsänirkko esiintyy Pohjoismaissa kahtena hieman erinäköisenä alalajina, joiden levinneisyysalueetkin ovat erilaiset.

Alalaji *P. p. palpinum* on levinneisyydeltään eteläisempi. Etusiivet ovat harmaanruskeat, joskus tummemmat, ja siipisuonten kohdalla on kapeita tummia viiruja. Siiven kärkiosassa siiven poikki kulkee viistottain kaksi tummaa, varjomaista poikkijuovaa. Takasiivet ovat lähes yksiväriset, vain reunoja kohti hieman tummenevat ja samanväriset kuin etusiivet. Alalaji *P. p. lapponicum* on pohjoisempi. Sen takasiivet ovat lähes yksivärisen valkoiset eikä etusiivissäkään ole selvää kuviointia. Molemmilla alalajeilla Etusiiven ulkoreuna on voimakkaasti aaltoileva ja siiven sisäänpäin kaartuvassa takareunassa on leveä suomutupsu. Molemmilla sukupuolilla on paksut ja pitkät huulirihmat, jotka osoittavat kärsämäisesti eteenpäin. Lisäksi koiraalla on selvästi siipiä pitemmän takaruumiinsa kärjessä pitkä, kaksihaarainen tupsu. Keskiruumiin päällä on huppumainen karvatupsu eikä perhosen päätä ole helppo nähdä. Naaras on kookkaampi ja sillä on rotevampi vartalo. Siipiväli on naaraalla 44&ndash;54&nbsp;mm kun koiraat jäävät 39&ndash;48&nbsp;mm:n kokoon.

## Levinneisyys ja lentoaika
Levinneisyysalue kattaa lähes koko Euroopan ja Etelä-Euroopassa on oma alalajinsa *P. p. ponticum*. Idässä levinneisyys ulottuu Kiinan pohjoisosiin. Suomessa alalajia *P. p. palpinum* tavataan koko maan etelä- ja keskiosissa Pohjois-Pohjanmaan ja Kainuun korkeudelle saakka. Alalajia *P. p. lapponicum* tavataan siitä pohjoiseen aina Saariselän korkeudelle saakka. Alalaji *P. p. palpinum* lentää lahtena päällekkäisenä sukupolvena ensin toukokuusta kesäkuun loppuun ja runsaslukuisempana toisena sukupolvena kesäkuun lopulta elokuun loppuun. Alalaji *P. p. lapponicum* lentää kesäkuun alusta heinäkuun alkuun.

## Elinympäristö ja elintavat
Kärsänirkko viihtyy lehti- ja sekametsissä, pensaikoissa sekä puutarhoissa ja puistoissa, pohjoisessa usein jokien rannoilla, ja sitä tapaa harvoin tyypillisen elinympäristön ulkopuolella. Laji on yleinen, mutta perhosia tapaa harvoin runsaslukuisina. Päivisin puiden rungoilla tai kasvillisuudessa lepäävät perhoset aloittavat lennon iltahämärässä ja lentävät keskiyöhön, joskus aamuyöllekin. Koiraat tulevat valolle, mutta naaraita ei valolta tapaa juuri koskaan.

Naaras munii 75&ndash;130 munaa yksitellen tai parin munan ryhmiksi. Toukat elävät luultavasti enimmäkseen latvustoissa ja niitä tapaa tavallisesti vain yksittäin. Ensimmäinen toukkasukupolvi on täysikasvuinen heinäkuussa, toinen syys-lokakuussa. Kotelo on maanpinnalla tai heti sen alla karikkeella naamioidun kotelokopan sisällä. Kotelo talvehtii, usein kahdesti ennen aikuisen perhosen kuoriutumista.

## Ravintokasvi
Toukan ravintokasveja ovat haapa (*Populus tremula*) sekä pajut (*Salix*).

## Lähteet

## Aiheesta muualla
* Suomen perhostutkijain seura: kärsänirkko 
* toukka 
* Norges sommerfugler 
* Moths and Butterflies of Europe and North Africa 
* Bestimmungshilfe des Lepiforums 
* Vlindernet
Frederick Suerig

**Frederick G.** ("Fred") **Suerig** (21. kesäkuuta 1878 Missouri – 8. joulukuuta 1929 Saint Louis, Missouri) oli yhdysvaltalainen soutaja. Hän kilpaili Mound City Rowing Clubille. Hän osallistui vuoden 1904 kesäolympialaisiin Saint Louisissa ja sai perämiehettömässä nelikössä hopeaa Martin Formanackin, Charles Amanin ja Michael Begleyn kanssa. 

Suerig työskenteli pappina.

## Lähteet
Charles Aman

**Charles Aman** (25. syyskuuta 1887 Kansas City, Missouri – 1. syyskuuta 1936 Kansas City, Missouri) oli yhdysvaltalainen soutaja. Hän kilpaili Mound City Rowing Clubille (St. Louis). Hän osallistui vuoden 1904 kesäolympialaisiin St. Louisissa ja sai hopeaa perämiehettömässä nelikossa Frederick Suerigin, Martin Formanackin ja Michael Begleyn kanssa.

Aman teki itsemurhan.

## Lähteet
Punainen kirja (Juhana III)

**Liturgia svecanae ecclesiae catholicae et orthodoxae conformis** eli **Punainen kirja** oli Ruotsin kuningas Juhana III:n vuonna 1576 tai 1577 julkaisema uusi jumalanpalvelusjärjestys, jossa luterilaiseen jumalanpalvelukseen pyrittiin yhdistämään piirteitä katolisesta messusta.

Puolalaisen prinsessan Katariina Jagellonican kanssa naimisissa ollut Juhana ihaili katolisen kirkon ulkoisia menoja ja seremonioita, joiden suuntaan hän halusi muuttaa Ruotsin kirkon toimintaa. Punaisessa kirjassa jumalanpalvelukseen olisi liitetty osia katolisesta messusta, mutta jätetty pois luterilaisuuden kannalta ongelmallisia kohtia, kuten ristinmerkkien teko ja kumarrukset. Punaista kirjaa kannatti muun muassa arkkipiispa Laurentius Petri Gothus, mutta enemmän se herätti vastustusta. Nimekkäisiin vastustajiin kuului muun muassa Kaarle-herttua. Kuninkaan kiinnostus katolisuuteen laimeni kuningattaren kuoltua ja punaisen kirjan noudattamisesta luovuttiin Juhanan kuoltua 1592. Lopullisesti punainen kirja päätettiin hylätä vuoden 1593 Uppsalan kokouksessa.

Suomessa punaiseen kirjaan suhtauduttiin maltillisesti eikä se herättänyt samanlaista vastustusta kuin Ruotsissa. Turun piispa Eerik Sorolainen otti sen käyttöön, mistä hän joutui myöhemmin esittämään Uppsalan kokouksessa julkisen anteeksipyynnön.

## Katso myös
*Vastauskonpuhdistus Ruotsissa

## Lähteet

## Aiheesta muualla
* Punaisen kirjan liturgia kolmella kielellä Eric Esskildsen Yelvertonin teoksessa *The Mass in Sweden : its development from the Latin rite from 1531 to 1917*, Lontoo 1920.
Constance Titus

**Constance Sutton Titus** (14. elokuuta 1873 Pass Christian, Mississippi – 24. elokuuta 1967 Bronxville, New York) oli yhdysvaltalainen soutaja. Hän kilpaili New Yorkin Atalanta Boat Clubille. Hän osallistui vuoden 1904 kesäolympialaisiin Saint Louisissa ja sai siellä yksikössä pronssia.

Titus toimi yli 50 vuoden ajan vakuutusmeklarina.

## Lähteet
Frank Dummerth

**Frank Dummerth** (6. tammikuuta 1871 Saint Louis, Missouri – 7. elokuuta 1936 Saint Louis, Missouri) oli yhdysvaltalainen soutaja. Hän kilpaili Western Rowing Clubille (Saint Louis). Hän osallistui vuoden 1904 kesäolympialaisiin Saint Louisissa ja sai siellä pronssia perämiehettömässä nelikossa.

## Lähteet
Klaus Fleming (täsmennyssivu)

**Klaus Fleming** voi tarkoittaa seuraavia Fleming-sukuisia suomalaisia historiallisia henkilöitä:

*Klaus Pietarinpoika Fleming (k. mahd. n. 1427), Suomen laamanni
*Klaus Eerikinpoika Fleming (n. 1535–1597), Suomen ja Viron käskynhaltija, valtaneuvos, yliamiraali, nuijasodan talonpoikaiskapinan kukistaja
*Klaus Hermaninpoika Fleming (n. 1550–1616) eli ”nuori Klaus Fleming”, Turun linnanpäällikkö, historioitsija
*Klaus Laurinpoika Fleming (1592–1644), valtaneuvos, amiraliteettineuvos, Ruotsin laivaston komentaja
*Klaus Hermaninpoika Fleming (1649–1685), valtiovarainhoitaja, Kaarle XI:n politiikan toteuttaja

## Katso myös
* Klaus Flaming, radiojuontaja
Julius Körner

**Julius Körner** (22. huhtikuuta 1870 – 19. marraskuuta 1954) oli saksalainen soutaja. Hän kilpaili Hampurin RC Favorite-Hammonialle. Hän osallistui vuoden 1900 kesäolympialaisiin Pariisissa ja sai pronssia perämiehellisessä nelikossa.

## Lähteet
Daniel Soubeyran

**Ovide Daniel Louis Henri Soubeyran** (11. elokuuta 1875 Dieuletif – 8. helmikuuta 1959 Torino) oli ranskalainen soutaja. Hän kilpaili Club Nautique de Lyonille. Hän osallistui vuoden 1900 kesäolympialaisiin Pariisissa ja sai hopeaa perämiehellisessä nelikossa.

## Lähteet
George Reiffenstein

**George Patten** ("Pat") **Reiffenstein** (17. maaliskuuta 1883 – 9. kesäkuuta 1932) oli kanadalainen soutaja. Hän syntyi ja kuoli Ontariossa. Hän kilpaili Argonaut Rowing Clubille (Toronto).

Reiffenstein osallistui vuoden 1904 kesäolympialaisiin Saint Louisissa ja sai siellä hopeaa kahdeksikossa.

## Lähteet
App Store

**App Store** on Applen kehittämä sovelluskauppa, jossa myydään sovelluksia Applen iOS-laitteisiin. Sovelluksia kehittävät pääasiassa ulkopuoliset sovelluskehittäjät Applen tarjoamilla kehittäjäavuilla.

Sovelluksia on sekä ilmaisia että maksullisia. Sovellukset voidaan ladata suoraan iOS-laitteeseen tai tietokoneeseen (PC tai Macintosh) iTunesin avulla. Sovelluksen hinnasta 30&nbsp;% menee Applelle ja 70&nbsp;% sovelluksen kehittäjälle.

## Historia
iPhone ei sisältänyt lainkaan mahdollisuutta asentaa sovelluksia, eikä Steve Jobs sen sellaisia halunnutkaan tukevan. Puhelimessa oli asennettuna Safari-selain ja kaikkien ”sovellusten” piti olla verkkosivustoja, joiden linkin voi raahata kotinäytölle. Käyttäjät kuitenkin mursivat puhelimen ja kehittivät  Installer.app-sovelluksen, jolla puhelimeen voi asentaa omia sovelluksia. Lisäksi syntyi ensimmäinen ”sovelluskauppa” Cydia niitä varten.
Apple päätti lisätä virallisesti sovellusten asennuksen iPhone 3G -malliin, jolloin avattiin App Store. Kuukaudessa kaupasta ladattiin 25 miljoonaa sovellusta.

App Store avattiin  10. kesäkuuta 2008 iTunesin päivityksellä. 11. kesäkuuta iPhone 3G julkaistiin mukanaan iOS 2.0.1, joka tuki App Storea. Uusi iOS 2.0.1 käyttöjärjestelmä iPhonelle ja iPod Touchille oli saatavilla myös iTunesin kautta.1. heinäkuuta 2011 App Storessa oli jo 425 000 sovellusta virallisesti saatavilla. 

18. tammikuuta 2011 App Storesta oli tehty yli 9,9 miljardia latausta, jolloin Apple aloitti ”10 Billion App Countdownin” (”10 miljardinnen sovelluksen laskuri”). 22. tammikuuta 2011 10 miljardinnes sovellus ladattiin App Storesta. Heinäkuun alussa 2011 200 miljoonaa iOS-käyttäjää oli ladannut yli 25 miljardia sovellusta App Storesta.

## Turvallisuus
App Storea on pitkään pidetty turvallisena sovelluskauppana, sillä sinne pääsevät sovellukset tarkistetaan käsin. Vuonna 2015 App Storesta löydettiin yli 300 saastunutta sovellusta.

## App Storen merkittäviä virstanpylväitä

## Lähteet
Itkusalava

**Itkusalava** eli **itkupaju** (*Salix babylonica*) on pajujen suvun puulaji, jota tavataan alun perin luonnonvaraisena Kiinassa ja Koreassa. Viljeltynä koristekasvina sitä kasvaa laajalti Euraasiassa. Lajista on kehitetty lukuisia lajikkeita ja risteymiä.

## Ulkonäkö
Itkusalava kasvaa suurimmillaan 18-metrikseksi puuksi, jonka rungon kaarna on harmaan musta ja uurteinen. Oksanhaarat ovat selvästi riippuvia. Lehdet ovat lähes suikean muotoisia, 9–16 senttimetriä pitkiä, lähes sileitä, sahalaitaisia ja pitkäkärkisiä.

## Käyttö
Pohjoismaissa viljellään koristepuina joitain itkusalavasta periytyviä risteymiä ja niiden lajikkeita. Muun muassa riippasalavaa eli kyynelsalavaa (*Salix* × *pendulina*), joka on itkusalavan ja silosalavan (*Salix euxina*) välinen risteymä ja riippasalavaa (*Salix* × *sepulcralis*), joka on itkusalavan ja valkosalavan (*Salix alba*) risteymä. Suomessa menestyy ainakin kyynelsalava.

## Lähteet

## Aiheesta muualla
* Suomen Lajitietokeskus: Itkusalava – ''Salix babylonica''
RP Motorsport

**RP Motorsport** oli italialainen pikkuformulatalli. Talli perustettiin vuonna 1998. Talli kilpaili European F3 Open, Formula Abarth ja Italian F3-sarjoissa. Talli voitti mestaruuden European F3 Open-sarjassa kaudella 2012 ja 2013. Lisäksi talli on sijoittunut kahdesti kolmanneksi ja kerran toiseksi kaudella 2011. Talli voitti Euroformula Open -sarjan mestaruuden neljä kertaa vuosina 2014, 2015, 2017 ja 2018. Talli lopetti toimintansa vuonna 2022.
Matti Klemettilä

**Matti Klemettilä** (20. lokakuuta 1875 – 23. elokuuta 1964) oli suomalainen monarkisti, joka päätti vuonna 1937 pyrkiä Suomen kuninkaaksi nimellä *Matti I*. Hän suunnitteli kuninkaana menevänsä naimisiin joko jonkun amerikkalaisen miljoonaperijättären kanssa tai sitten Englannin prinsessa Margaretin kanssa. Uusi kuninkaanlinna oli tarkoitus rakentaa Helsingin Tähtitorninvuorelle.

Klemettilä oli 1900-luvun alussa menestyvä vaasalainen kauppias, joka oli mukana perustamassa Maalaisliittoa ja sanomalehti *[[Ilkka (sanomalehti)|Ilkkaa]]*. Hän menetti kuitenkin omaisuutensa konkurssissa ensimmäisen maailmansodan aikana. Tämän jälkeen Klemettilä työskenteli muun muassa renkinä, ja näihin aikoihin myös hänen kuningassuunnitelmansa syntyivät.

1950-luvulla Klemettilä vieraili säännöllisesti eduskuntatalossa, ja hänestä tuli eräänlainen talon epävirallinen maskotti. Hän lähetti kirjelmiä kansanedustajille ja tarjosi muun muassa omaa ministerilistaansa jokaiseen uuteen hallitukseen. Kun Klemettilä täytti vuonna 1950 75 vuotta, kutsui hän koko eduskunnan kotiinsa Kirkkonummelle syntymäpäiväkahveille. Kukaan kutsutuista ei ilmestynyt paikalle, mutta Klemettilä sai lukuisia onnittelusähkeitä. Myös 1955 Klemettilän täyttäessä 80 vuotta muun muassa silloinen pääministeri Urho Kekkonen lähetti hänelle onnittelusähkeen.

Eräänä päivänä vuonna 1960 Klemettilä marssi Yleisradion studioon pyytäen lupaa antaa hallitsijavakuutuksensa radiossa. Paikalla ollut toimittaja Niilo Ihamäki mietti asiaa hetken, ja lopulta hallitsijanvakuutus tallennettiinkin ääninauhalle.

## Lähteet

## Kirjallisuutta
* Klemettilä, Sinikka : *Matti I Suuri : Matti Klemettilän ihmeellinen elämä*. Kirjapaja 2009